Къэбэрдей-Балъкъэрым и Iэтащхьэр Тэтэрстаным и унафэщIхэм, абы щыпсэухэм ехъуэхъуащ я Республикэм и МахуэмкIэ
Къэбэрдей-Балъкъэрым и Iэтащхьэ КIуэкIуэ Ю. А. Тэтэрстаным и унафэщIхэм, абы щыпсэухэм ехъуэхъуащ я Республикэм и МахуэмкIэ. Тэтэр Республикэм и Президент Минниханов Р. Н. и цIэкIэ игъэхьа телеграммэм итщ:
«ПщIэ зыхуэтщI Рустам Нурхьэлий и къуэ!
КъБР-м и Парламентымрэ Правительствэмрэ, Къэбэрдей-Балъкъэрым щыпсэухэм я цIэкIэ Уэри, Тэтэрстаным и цIыхубэми си гум къыбгъэдэкIыу сынывохъуэхъу фи Республикэм и МахуэмкIэ!
Тэтэрстаным ди къэралым и тхыдэм и кIуэкIэм, абы и щэнхабзэр гъэбэгъуэ-ным хэлъхьэныгъэшхуэ хуещI къыдекIуэкI и хабзэ къулей дыдэмкIэ, и цIыху щэджащэхэмкIэ.
Тэтэрстаныр нобэ — ар экономикэ и лъэныкъуэкIэ зызыужьа, я псэукIэкIи политикэкIи щытыкIэр щытэмэм щIына-лъэщ. Республикэм Урысей Федерацэм бжьыпэр щиIыгъщ лъэныкъуэ куэдкIэ.
Дэ пщIэшхуэ худощI Къэбэрдей-Балъкъэрымрэ Тэтэрстанымрэ яку дэлъ экономикэ, социальнэ, щэнхабзэ зэпыщIэныгъэхэм, ди лъэпкъхэр зэпызыщIэ къуэш зэхущытыкIэхэм.
Си гум къыбгъэдэкIыу сынывохъуэхъу узыншагъэ, зэIузэпэщыгъэ уиIэу, Тэтэрстан Республикэмрэ ди Хэкумрэ яфI зыхэлъ IуэхуфIхэр къохъулIэу илъэс куэдкIэ улэжьэну, Тэтэрстаным и цIыхубэр мамыру, махуэ къэс ефIакIуэу псэуну.
ЯРОСЛАВСКАЯ Маринэ.
